بیر گون یییه میزین حیهطینه، تارلادان
تازا بیچیلمیش بوغدا گتیریب تؤکدولر.
بیز بوغدالاری یوخ اونون ایچینده کی اینجه
قوردلاری برک سئویردیک. اونا گؤره ده آرادا
یییهمــــیزین گؤزونو اوغـــورلاییب بوغدایا حمله
ائــدیب قارنیمیز دولو قورد یییه ردیک بوغدانی دا
دارماداغین ائدردیک.
گون اورتا چاغی هاوا ایستی ایدی بیز کـــوللارین
دیبینــــــده کؤلگه ده دینجهلمک ده ایدیک. یییه
میزین قورخوسوندان بوغدایا یاخینلاشا بیلمیردیک.
یییه میز ناهار یئییب دینجه لمه یه ائوه دؤندو.
بیز سئوینیب بیربیریمیزه خبر وئردیک . بوغدایا ساری گئتمک ایسته ییردیک کی یییه میزی گؤردوک کی یانیندا بیر آدام سایاق (سونرا بیلدیم اونون آدی قوش قووان ایمیش ) قاییتدی بوغدایا ساری . آدام سایاغی قویدو بوغدانین اورتاسیندا اوزو ائوه گئتدی. اولدوقجا حالیمیز پوزولدو. او دوغروداندا قورخولو ایدی. بیز قورخوموزدان بوغدایا ساری بیرجه آددیم دا آتا بیلمه دیک. گؤز آلتی آدام سایاغا باخیردیق.
بیر نئچه دقیقه سووشدو او نه ترپهنیردی نه ده کی اوندان بیر سس چیخیردی. بوغدانین ایچینده قیمیلدایان قوردلارسا گوجلو ماقنیت کیمی بیزی اؤزونه ساری چکیردی.
یاواش- یاواش بوغدایا یاخینلاشدیق اوره ییمیز یئریندن چیخیردی. آنجاق قوش قووان یئرینده دونوب قالمیشدی. بیز ائله دوشوندوک او بیزی آلدادیر. ایسته ییر یاخینلاشدیقدا بیزی بیردن دوتا یادا وورا. بونودا بیر-بیریمیزه یئتیردیک.
بو آندا بیر قوش گلیب قوندو اونون تپه سینه.بیر آیری قوشدا قوندو اونون چیگنینه او بیری ایسه قولونا بیر آیریسی قوندو دوز آیاغینین قاباغینا باشلادی ائشینمه یه.
بیز اوره کله ندیک بوغدایا یاخینلاشدیق قیراقلاریندان بیرنئچه قورد تاپدیق آدام سایاق هله ده سس سیز – حرکت سیز قالمیشدی.
گئتدیک بوغدانین اورتاسینا دویونجا قورد یئدیک سونرا آتیلدیق اونون باشینا چیگنینه قوللارینا چیخدیق. اونو دیمدیکله دیک ها دیمدیکله دیک.
آی اوینادیق اوگون …..آی اوینادیق .
آیدین دومان
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab prs_Arab pes_Arab pes_Arab